stanford-oval/wikipedia huggingface dataset:
มารีโอ ก็อมเม็ส
การค้าแข้งในนามสโมสร > เฟาเอ็ฟเบ ชตุทการ์ท

ในปี 2004 ก็อมเม็สเล่นให้เฟาเอ็ฟเบ ชตุทการ์ท เพียง 10 นาที ในเกมยูฟ่าแชมเปียนส์ลีก 2003-04 ในตอนที่พบกับสโมสรเชลซี  ในวันที่ 9 มีนาคม และลงเล่นในบุนเดิสลีกา ครั้งแรกในวันที่ 8 พฤษภาคม 
ในฤดูกาล 2004–05 ก็อมเม็สลงเล่นในทีมชุดสมัครเล่น เขาทำประตูได้ 15 ลูกใน 24 นัด และได้ถูกเรียกขึ้นชุดอาชีพอยู่ 8 หน
ในฤดูกาล 2005–06 ก็อมเม็สได้อยู่ในทีมชุดใหญ่แต่แรก เขาได้ลงเล่นในบุนเดิสลีกา 30 นัด ทำประตูได้ 6 ลูกในฤดูกาลนั้น ซึ่งประตูแรกในบุนเดิสลีกาของเขา ยิงได้เมื่อวันที่ 17 กันยายน ค.ศ. 2005 กองหน้าผู้นี้ยังได้ลงเล่น 5 ครั้งและยิงไป 2 ลูก ในยูฟ่าคัพ 2005-06 และเขาก็ยิงประตูได้ 3 ลูกในเดเอ็ฟเบโพคาลอีกด้วย
ในฤดูกาล 2006–07 นักเตะดาวรุ่งผู้นี้พิสูจน์ตัวเองในฐานะผู้ทำประตูสูงสุดคนหนึ่งในบุนเดิสลีกา อย่างไรก็ตาม เขาได้เกิดอาการกล้ามเนื้อฉีกขาดบริเวณเข่าข้างซ้าย และบาดเจ็บที่มือ จากการฟาดกล่องเครื่องมือแพทย์ด้วยอารมณ์ ในวันที่ 10 มีนาคม ค.ศ. 2007 ก็อมเม็สได้กลับมาลงเล่นในวันที่ 12 พฤษภาคม ค.ศ. 2007 และทำประตูได้ทันทีหลังจากเปลี่ยนตัวลงไป ในเกมนั้น เฟาเอ็ฟเบ ชตุทการ์ทเอาชนะ เฟาเอ็ฟเอ็ลโบคุม ผู้เป็นเจ้าบ้านไป 3-2 และทำให้นำเป็นจ่าฝูงอยู่ 2 แต้ม เมื่อถึงนัดสุดท้ายที่พวกเขาได้เอาชนะเอแนร์กีคอทท์บุสได้ที่บ้านของพวกเขา พวกเขาก็ได้เป็นแชมป์บุนเดิสลีกาของปีนั้น นอกจากนี้ เฟาเอ็ฟเบ ชตุทการ์ทยังได้เข้ารอบชิงเดเอ็ฟเบโพคาลที่ก็อมเม็สได้มีส่วนทำให้พวกเขาเข้ารอบ แต่เฟาเอ็ฟเบ ชตุทการ์ทก็พ่ายแพ้ต่อ 1. เอฟเซเนือร์นแบร์ก ในรอบชิงนั้นเอง หลังจบฤดูกาล ก็อมเม็สได้ชื่อว่าเป็นนักเตะยอดเยี่ยมแห่งปี 2007
ในเดือนกรกฎาคม ค.ศ. 2007 ก็อมเม็สได้ต่อสัญญากับเฟาเอ็ฟเบ ชตุทการ์ทจนถึงปี 2012
จากนั้น ในช่วงฤดูกาล 2007–08 ที่ทีมของเขาต้องต่อสู้กับความยากลำบากในการรักษาผลงานของทีม ให้เป็นอย่างในฤดูกาล 06-07 ก็อมเม็สกลับสามารถทำผลงานได้ดียิ่งขึ้น เขาทำประตู 19 ลูกในการลงเล่น 25 นัด เป็นอันดับสองของตาราง ดาวยิงสูงสุดในบุนเดิสลีกา ตามหลังลูกา โตนี ของไบเอิร์นมิวนิก ผู้ที่ทำประตูได้ 25 ลูก และก็อมเม็สยังเป็นผู้ทำประตูสูงสุดในเดเอ็ฟเบโพคาลอีกด้วย  ด้วยพัฒนาการที่โดดเด่นของเขา ทีมใหญ่ๆหลายทีม ต่างให้ความสนใจดาวยิงวัย 23 ปีในขณะนั้นเป็นอย่างมาก
การค้าแข้งในนามสโมสร > ไบเอิร์นมิวนิก

ในวันที่ 26 พฤษภาคม ค.ศ. 2009 ก็อมเม็สได้ย้ายมาสู่ทีมไบเอิร์นมิวนิกด้วยค่าตัวการย้ายทีมเป็นสถิติสูงสุดของบุนเดิสลีกา จำนวนเงินของการย้ายทีมอยู่ระหว่าง 30-35 ล้านยูโร ขึ้นอยู่กับแต่ละที่มาของแหล่งข่าว
การค้าแข้งในนามสโมสร > ฟีออเรนตีนา

ในปี ค.ศ. 2013 ก็อมเม็สได้ย้ายมาเล่นให้กับฟีออเรนตีนา ในเซเรียอา อิตาลี ต่อมาได้รับอาการบาดเจ็บยาวตั้งแต่เดือนกันยายนปีเดียวกัน ทำให้ไม่ติดทีมชาติเยอรมัน ในการแข่งขันฟุตบอลโลก 2014 ที่บราซิล
การค้าแข้งในนามสโมสร > เบชิกทัช

ต่อมาในปี ค.ศ. 2015 เบชิกทัช สโมสรในซูเปอร์ลีก ตุรกี ได้ยืมตัวก็อมเม็สไปเล่นเป็นระยะเวลา 1 ฤดูกาล หลังจากที่ได้รับอาการบาดเจ็บที่ฟีออเรนตีนา ทำให้ลงเล่นให้กับฟีออเรนตีนาไปทั้งหมด 29 นัด ยิงไปเพียงแค่ 7 ประตู
ทีมชาติ

ก็อมเม็สถือทั้งสัญชาติเยอรมันและสเปน แต่เขาลงเล่นแต่ในทีมชาติเยอรมันชุดเยาวชนตั้งแต่อายุ 17 ปี
เขาได้ลงเล่นในนามทีมชาติเยอรมันชุดใหญ่เป็นครั้งแรกในนัดอุ่นเครื่องกระชับมิตรที่เจอกับทีมชาติสวิตเซอร์แลนด์ เมื่อวันที่ 7 กุมภาพันธ์ ค.ศ. 2007 นัดนั้นเยอรมนีเอาชนะไปได้ 3-1 ก็อมเม็สเป็นคนทำประตูที่สองให้เยอรมนีในนัดนั้น
ก็อมเม็สได้ติดทีมชาติเป็นครั้งที่สองในยูโร 2008 รอบคัดเลือก ในนัดที่เจอกับทีมชาติซานมารีโน จากการเปลี่ยนตัวกับเควิน คูรานยี ซึ่งหลังจากลงมาก็สามารถทำประตูได้สองลูก มีส่วนทำให้เยอรมนีชนะอย่างท่วมท้นไป 6-0
โยอาคิม เลิฟได้เรียกก็อมเม็สมาเข้าสู่ทีมเยอรมันที่จะทำศึกยูโร 2008 เขาได้เล่นในสามเกมแรกรอบแบ่งกลุ่มของเยอรมนีทั้งหมด แต่ก็ทำผลงานได้ไม่ดีเช่นตอนอยู่ทีมสโมสร และพลาดในโอกาสในกรอบเขตโทษในจุดสำคัญหลายหน (เช่นการพลาดระยะสามหลาจากหน้าประตู ในนัดที่เจอกับทีมชาติออสเตรีย) เมื่อเข้าสู่รอบน็อกเอาต์ เลิฟได้ตัดสินใจที่จะใช้กองหน้าอยู่ข้างหน้าตัวเดียว ซึ่งทำให้ก็อมเม็สต้องอยู่บนม้านั่งสำรองนับแต่นั้น เขาได้กลับมาลงแค่ในนัดชิง ยูโร 2008 โดยเปลี่ยนตัวกับมีโรสลัฟ โคลเซอ แต่ไม่สามารถช่วยให้เยอรมนีรอดพ้นความพ่ายแพ้ต่อทีมชาติสเปนไป 0-1 ได้
ในเกมอุ่นเครื่องกระชับมิตรกับทีมชาติสหรัฐอาหรับเอมิเรตส์ ในวันที่ 2 มิถุนายน ค.ศ. 2009 ก็อมเม็สยิงประตูได้ถึง 4 ลูก จากผลที่เยอรมนีเอาชนะไปได้ 7-2 หยุดสถิติที่เขาทำประตูไม่ได้มา 15 เกมของการลงเล่นทีมชาติในช่วงที่ผ่านมา
ในฟุตบอลโลก 2014 ที่บราซิลเป็นเจ้าภาพ (ซึ่งจบการแข่งขันเยอรมนีได้แชมป์โลก) ก็อมเม็สไม่ได้ติดทีมชาติชุดนี้เข้าแข่งขันด้วย เนื่องจากอาการบาดเจ็บยาวนาน
ทีมชาติ > ประตูในนามทีมชาติ

| # | วันที่ | สนาม | คู่แข่งขัน | ประตู | ผล | การแข่งขัน |
| --- | --- | --- | --- | --- | --- | --- |
| 1. | 7 กุมภาพันธ์ 2007 | เอลเทอูอาเรนา, ดึสเซลดอร์ฟ, เยอรมนี |  สวิตเซอร์แลนด์ | 2-0 | 3-1 | เกมอุ่นเครื่องกระชับมิตร |
| 2. | 2 มิถุนายน  2007 | ฟรังเคินชตาดีออน, เนือร์นแบร์ก, เยอรมนี | ซานมารีโน | 4-0 | 6-0 | ฟุตบอลชิงแชมป์แห่งชาติยุโรป 2008 รอบคัดเลือก |
| 3. | 2 มิถุนายน  2007 | ฟรังเคนชตาดีออน, เนือร์นแบร์ก, เยอรมนี | ซานมารีโน | 5-0 | 6-0 | ฟุตบอลชิงแชมป์แห่งชาติยุโรป 2008 รอบคัดเลือก |
| 4. | 6 กุมภาพันธ์ 2008 | แอนสท์-ฮัพเพิล-ชตาดีออน, เวียนนา, ออสเตรีย |  ออสเตรีย | 3-0 | 3-0 | เกมอุ่นเครื่องกระชับมิตร |
| 5. | 26 มีนาคม 2008 | ซังคท์ยาคอบ-พาร์ค, บาเซิล, สวิตเซอร์แลนด์ |  สวิตเซอร์แลนด์ | 2-0 | 4-0 | เกมอุ่นเครื่องกระชับมิตร |
| 6. | 26 มีนาคม 2008 | ซังคท์ยาคอบ-พาร์ค, บาเซิล, สวิตเซอร์แลนด์ |  สวิตเซอร์แลนด์ | 3-0 | 4-0 | เกมอุ่นเครื่องกระชับมิตร |
| 7. | 2 มิถุนายน  2009 | ชีคไซยิดสเตเดียม, อาบูดาบี, สหรัฐอาหรับเอมิเรตส์ | สหรัฐอาหรับเอมิเรตส์ | 2-0 | 7-2 | เกมอุ่นเครื่องกระชับมิตร |
| 8. | 2 มิถุนายน  2009 | ชีคไซยิดสเตเดียม, อาบูดาบี, สหรัฐอาหรับเอมิเรตส์ | สหรัฐอาหรับเอมิเรตส์ | 4-0 | 7-2 | เกมอุ่นเครื่องกระชับมิตร |
| 9. | 2 มิถุนายน  2009 | ชีคไซยิดสเตเดียม, อาบูดาบี, สหรัฐอาหรับเอมิเรตส์ | สหรัฐอาหรับเอมิเรตส์ | 5-0 | 7-2 | เกมอุ่นเครื่องกระชับมิตร |
| 10. | 2 มิถุนายน  2009 | ชีคไซยิดสเตเดียม, อาบูดาบี, สหรัฐอาหรับเอมิเรตส์ | สหรัฐอาหรับเอมิเรตส์ | 7-2 | 7-2 | เกมอุ่นเครื่องกระชับมิตร |
| 11. | 5 กันยายน 2009 | ไบอาเรนา, เลเวอร์คูเซิน, เยอรมนี |  แอฟริกาใต้ | 1-0 | 2-0 | เกมอุ่นเครื่องกระชับมิตร |
| 12. | 29 พฤษภาคม 2010 | เฟเรนตส์ปุชกาชสเตเดียม, บูดาเปสต์ |  ฮังการี | 2-0 | 3-0 | เกมอุ่นเครื่องกระชับมิตร |
| 13. | 11 สิงหาคม 2010 | พาร์เคินสเตเดียม, โคเปนเฮเกน, เดนมาร์ก |  เดนมาร์ก | 1-0 | 2-2 | เกมอุ่นเครื่องกระชับมิตร |
| 14. | 12 ตุลาคม 2010 | อัสตานาอารีนา, อัสตานา, คาซัคสถาน |  คาซัคสถาน | 2-0 | 3-0 | ฟุตบอลชิงแชมป์แห่งชาติยุโรป 2012 รอบคัดเลือก |
| 15. | 29 มีนาคม 2011 | โบรุสเซีย-พาร์ค, เมินเชนกลัดบัค, เยอรมนี |  ออสเตรเลีย | 1-0 | 1-2 | เกมอุ่นเครื่องกระชับมิตร |
| 16. | 29 พฤษภาคม 2011 | ไรน์-เนคคาร์-อาเรนา, ซินไชม์, เยอรมนี |  อุรุกวัย | 1-0 | 2-1 | เกมอุ่นเครื่องกระชับมิตร |
| 17. | 3 มิถุนายน 2011 | แอนสท์-ฮัพเพิล-ชตาดีออน, เวียนนา, ออสเตรีย |  ออสเตรีย | 1-0 | 2-1 | ฟุตบอลชิงแชมป์แห่งชาติยุโรป 2012 รอบคัดเลือก |
| 18. | 3 มิถุนายน 2011 | แอนสท์-ฮัพเพิล-ชตาดีออน, เวียนนา, ออสเตรีย |  ออสเตรีย | 2-1 | 2-1 | ฟุตบอลชิงแชมป์แห่งชาติยุโรป 2012 รอบคัดเลือก |
| 19. | 7 มิถุนายน 2011 | Tofiq Bahramov Stadium, บากู, อาเซอร์ไบจาน |  อาเซอร์ไบจาน | 2-0 | 3-1 | ฟุตบอลชิงแชมป์แห่งชาติยุโรป 2012 รอบคัดเลือก |
เกียรติประวัติ > สโมสร

แชมป์บุนเดิสลีกา : 2006-07
แชมป์ชุดเยาวชนกับทีมชาติเยอรมัน : 2003
แชมป์บุนเดิสลีกา : 2009-10
แชมป์เดเอ็ฟเบโพคาล : 2010
เกียรติประวัติ > เกียรติประวัติส่วนตัว

ผู้ทำประตูสูงสุด (36ประตู) : 2011
นักเตะยอดเยี่ยมแห่งปี : 1997
นักเตะบุนเดิสลีกา ที่มีค่าตัวในการย้ายทีมแพงที่สุด
สถิติในอาชีพการค้าแข้ง

ข้อมูลล่าสุดวันที่ 27 พฤษภาคม ค.ศ. 2011
| สโมสร | ฤดูกาล | เกมลีกอย่างเป็นทางการ> ลงเล่น | เกมลีกอย่างเป็นทางการ> ประตู | เกมถ้วยอย่างเป็นทางการ> ลงเล่น | เกมถ้วยอย่างเป็นทางการ> ประตู | เกมยุโรป> ลงเล่น  | เกมยุโรป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- |
| ไบเอิร์นมิวนิก | 10–11 | 32 | 28 | 4 | 3 | 8 | 8 | 45 | 39 |
| ไบเอิร์นมิวนิก | 09–10 | 29 | 10 | 4 | 3 | 12 | 1 | 45 | 14 |
| รวม |  | 61 | 37 | 8 | 6 | 20 | 9 | 90 | 53 |
| เฟาเอ็ฟเบ ชตุทการ์ท | 08–09 | 32 | 24 | 2 | 3 | 10 | 8 | 44 | 35 |
| เฟาเอ็ฟเบ ชตุทการ์ท | 07–08 | 25 | 19 | 3 | 6 | 4 | 3 | 32 | 28 |
| เฟาเอ็ฟเบ ชตุทการ์ท | 06–07 | 25 | 14 | 5 | 2 | 0 | 0 | 30 | 16 |
| เฟาเอ็ฟเบ ชตุทการ์ท | 05–06 | 30 | 6 | 3 | 0 | 5 | 2 | 38 | 8 |
| เฟาเอ็ฟเบ ชตุทการ์ท | 04–05 | 8 | 0 | 1 | 0 | 1 | 0 | 10 | 0 |
| เฟาเอ็ฟเบ ชตุทการ์ท | 03–04 | 1 | 0 | 0 | 0 | 1 | 0 | 2 | 0 |
| รวม |  | 121 | 63 | 14 | 11 | 21 | 13 | 156 | 87 |
| รวมทั้งหมด | style="background:beige" colspan="1" | 175 | 92 | 23 | 17 | 41 | 22 | 239 | 131 |
แหล่งข้อมูลอื่น

เว็บไซต์ทางการของมารีโอ ก็อมเม็ส
สถิติการลงเล่น จาก fussballdaten.de (เยอรมัน)
ไทยเยอรมันแฟนคลับ เก็บถาวร 2020-10-23 ที่ เวย์แบ็กแมชชีน
| ด ค กรายชื่อนักกีฬาทีมชาติเยอรมนี – รอบรองชนะเลิศ ฟุตบอลชิงแชมป์แห่งชาติยุโรป 2016 |
| --- | --- | --- |
|  1 น็อยเออร์  2 มุสทาฟี  3 เฮ็คทอร์  4 เฮอเวอเดิส  5 ฮุมเมิลส์  6 เคดีรา  7 ชไวน์ชไตเกอร์ (c)  8 เออซิล  9 เชือร์เลอ  10 โพด็อลสกี  11 ดรัคส์เลอร์  12 เลโน  13 มึลเลอร์  14 จัน  15 ไวเกิล  16 ทา  17 โบอาเท็ง  18 โครส  19 เกิทเซอ  20 ซาเน  21 คิมมิช  22 แทร์ สเตเกิน  23 ก็อมเม็ส  ผู้ฝึกสอน: เลิฟ  |  1 น็อยเออร์  2 มุสทาฟี  3 เฮ็คทอร์  4 เฮอเวอเดิส  5 ฮุมเมิลส์  6 เคดีรา  7 ชไวน์ชไตเกอร์ (c)  8 เออซิล  9 เชือร์เลอ  10 โพด็อลสกี  11 ดรัคส์เลอร์  12 เลโน  13 มึลเลอร์  14 จัน  15 ไวเกิล  16 ทา  17 โบอาเท็ง  18 โครส  19 เกิทเซอ  20 ซาเน  21 คิมมิช  22 แทร์ สเตเกิน  23 ก็อมเม็ส  ผู้ฝึกสอน: เลิฟ  |  |
| ด ค กรายชื่อนักกีฬาทีมชาติเยอรมนี – ฟุตบอลโลก 2018 |
| --- | --- | --- |
|  1 น็อยเออร์ (c)  2 พลัทเทินฮาร์ท  3 เฮ็คทอร์  4 กินเทอร์  5 ฮุมเมิลส์  6 เคดีรา  7 ดรัคส์เลอร์  8 โครส  9 แวร์เนอร์  10 เออซิล  11 ร็อยส์  12 ทรัพพ์  13 มึลเลอร์  14 โกเร็ทซ์คา  15 ซือเลอ  16 รือดีเกอร์  17 โบอาเท็ง  18 คิมมิช  19 รูดี  20 บรันท์  21 กึนโดอัน  22 แทร์ สเตเกิน  23 ก็อมเม็ส  ผู้ฝึกสอน: เลิฟ  |  1 น็อยเออร์ (c)  2 พลัทเทินฮาร์ท  3 เฮ็คทอร์  4 กินเทอร์  5 ฮุมเมิลส์  6 เคดีรา  7 ดรัคส์เลอร์  8 โครส  9 แวร์เนอร์  10 เออซิล  11 ร็อยส์  12 ทรัพพ์  13 มึลเลอร์  14 โกเร็ทซ์คา  15 ซือเลอ  16 รือดีเกอร์  17 โบอาเท็ง  18 คิมมิช  19 รูดี  20 บรันท์  21 กึนโดอัน  22 แทร์ สเตเกิน  23 ก็อมเม็ส  ผู้ฝึกสอน: เลิฟ  |  |
| ด ค กดาวซัลโวฟุตบอลชิงแชมป์แห่งชาติยุโรป |
| --- | --- |
 1960:  Galić,  Heutte,  Ivanov,  Jerković &  Ponedelnik  1964:  Bene,  Novák &  Pereda  1968:  Džajić  1972:  จี. มึลเลอร์  1976:  D. Müller  1980:  Allofs  1984:  ปลาตีนี  1988:  ฟัน บัสเติน  1992:  แบร์คกัมป์,  Brolin,  Larsen &  Riedle  1996:  เชียเรอร์  2000:  ไกลเฟิร์ต &  Milošević  2004:  Baroš  2008:  บิยา  2012:  บาโลเตลลี,  ดซาโกเอฟ,  ก็อมเม็ส,  มันจูกิช,  โรนัลโด &  ตอร์เรส*  2016:  กรีแยซมาน  2020:  โรนัลโด* &  ชิก 
*: Golden Boot award winner (when goals scored are tied)
ยุงเคิร์ส ยู 88

| ยุงเคิร์ส ยู 88 |
| --- | --- |

ข้อมูลทั่วไป
บทบาท: เครื่องบินดำดิ่งทิ้งระเบิด/ทิ้งตอร์ปิโด   เครื่องบินต่อสู้หนัก   เครื่องบินลาดตระเวน
ชาติกำเนิด:  ไรช์เยอรมัน
บริษัทผู้ผลิต: ยุงเคิร์ส
ผู้ใช้งานหลัก:  ลุฟท์วัฟเฟอ
จำนวนที่ผลิต: 15,183 ลำ
ประวัติ
สร้างเมื่อ: ค.ศ. 1936–1945
เริ่มใช้งาน: ค.ศ. 1939
เที่ยวบินแรก: 21 ธันวาคม ค.ศ. 1936
ปลดประจำการ: ค.ศ. 1951 (ฝรั่งเศส)
ยุงเคิร์ส ยู 88 (เยอรมัน: Junkers Ju 88) เป็นเครื่องบินต่อสู้หลากบทบาทสองเครื่องยนต์ของเยอรมนีในช่วงสงครามโลกครั้งที่สอง ออกแบบขึ้นกลางคริสต์ทศวรรษ 1930 เพื่อใช้เป็นเครื่องบินทิ้งระเบิดเร็ว (Schnellbomber) ของลุฟท์วัฟเฟอ มันเป็นเครื่องบินที่บินเร็วเกินกว่าที่เครื่องบินรบในยุคนั้นจะสกัดกั้นได้ ในช่วงแรกของการพัฒนาและการทดสอบบินนั้น มันประสบกับปัญหาทางเทคนิคมากมาย แต่สุดท้ายมันก็กลายเป็นเครื่องบินสารพัดประโยชน์ที่สามารถตอบโจทย์ได้หลายด้านในช่วงสงคราม ทั้งเป็นเครื่องบินทิ้งระเบิด เครื่องบินดำดิ่งทิ้งระเบิด เครื่องบินต่อสู้กลางคืน เครื่องบินทิ้งตอร์ปิโด เครื่องบินลาดตระเวน และเครื่องบินต่อสู้หนัก
ยุงเคิร์ส ยู 88 เป็นหนึ่งในเครื่องบินที่สำคัญที่สุดของลุฟท์วัฟเฟอ มีสายการผลิตระหว่าง ค.ศ. 1936–1945 ด้วยจำนวนนับหมื่นลำ ถือเป็นเครื่องบินสองเครื่องยนต์ที่ถูกผลิตมากที่สุดของเยอรมนีในยุคนั้น
คุณลักษณะ > รุ่นย่อย Ju 88 A-4

ข้อมูลจาก [ต้องการอ้างอิง]
ลักษณะทั่วไป
ลูกเรือ: 4 นาย (นักบิน, พลทิ้งระเบิด/ปืนหน้า, พลวิทยุ/ปืนหลัง, ต้นหน/ปืนล่าง)
ความยาว: 14.36 เมตร (47 ฟุต 2⅞ นิ้ว)
ช่วงระหว่างปลายปีก: 20.08 เมตร (65 ฟุต 10½ นิ้ว)
ความสูง: 5.07 เมตร (16.63 ฟุต)
พื้นที่ปีก: 54.7 ตารางเมตร (587 ตารางฟุต)
น้ำหนักบรรทุก: 8,550 กิโลกรัม (18,832 ปอนด์)
น้ำหนักทะยานสูงสุด: 14,000 กิโลกรัม (30,865 ปอนด์)
ขุมพลัง: Junkers Jumo 211J V-12 หล่อเย็นด้วยน้ำ จำนวน 2 เครื่องยนต์, กำลัง 1,044 กิโลวัตต์ (1,420 PS, 1,401 แรงม้า)  ของแต่ละเครื่อง
ศักยภาพ
ความเร็วสูงสุด: 510 กิโลเมตรต่อชั่วโมง (317 ไมล์ต่อชั่วโมง) ที่ 5,300 เมตร (17,389 ฟุต) โดยไม่ติดรางทิ้งระเบิดภายนอก
พิสัยบิน: 2,430 กิโลเมตร (1,429 ไมล์) maximum internal fuel
เพดานบินเดินทาง: 9,000 เมตร (29,500 ฟุต) ที่ความสูงปกติ ไม่บรรทุกระเบิด
อัตราการไต่: 235 เมตรต่อนาที (770 ฟุตต่อนาที)
อาวุธ
ปืน:
ปืนกล 7.92 มม. MG 81J หนึ่งกระบอก ยิงด้านหน้า
ปืนกล 7.92 มม. MG 81J หนึ่งกระบอก ใต้จมูกเครื่องบิน ยิงด้านหน้า
ปืนกล 7.92 มม. MG 81J สองกระบอก ยิงด้านหลัง
ปืนกลคู่ 7.92 มม. MG 81Z หนึ่งกระบอก ใต้ท้องส่วนหลัง ยิงด้านหลัง
ลูกระเบิด: ได้มากถึง 1.4 ตันเฉพาะบรรทุกเฉพาะภายใน หรือมากถึง 3 ตันหากรวมบรรทุกภายนอก
คุณลักษณะ > รุ่นย่อย Ju 88 G-1

ข้อมูลจาก
ลักษณะทั่วไป
ลูกเรือ: 3 นาย
ความยาว: 15.50 เมตร (ไม่ติดเรดาร์) (50.85 ฟุต)
ช่วงระหว่างปลายปีก: 20.08 เมตร (65.88 ฟุต)
ความสูง: 5.07 เมตร (16.63 ฟุต)
พื้นที่ปีก: 54.7 ตารางเมตร (587 ตารางฟุต)
น้ำหนักบรรทุกเปล่า: 9,081 กิโลกรัม (20,020 ปอนด์)
น้ำหนักบรรทุก: 13,100 กิโลกรัม (28,880 ปอนด์)
น้ำหนักทะยานสูงสุด: 14,690 กิโลกรัม (32,385 ปอนด์) (บรรทุกเกิน)
ขุมพลัง: BMW 801G-2 หม้อน้ำแถวคู่ จำนวน 2 เครื่องยนต์, กำลัง 1,250 กิโลวัตต์ (1,700 PS, 1,677 แรงม้า)  ของแต่ละเครื่อง
ศักยภาพ
ความเร็วสูงสุด: 550 กม./ชม. (342 ไมล์ต่อชั่วโมง) ที่ 8,500 เมตร (27,890 ฟุต)
พิสัยบิน: 2,500 กิโลเมตร (1,553 ไมล์)
เพดานบินเดินทาง: 9,900 เมตร (32,480 ฟุต)
ภาระกรรมปีก: 240 กิโลกรัมต่อตารางเมตร (49.2 ปอนด์ต่อตารางฟุต)
กำลัง/มวล: 0.18 กิโลวัตต์ต่อกิโลกรัม (0.12 แรงม้าต่อปอนด์)
บินต่อเนื่อง: 4 ชั่วโมง
อาวุธ
ปืน:
ปืนใหญ่อากาศ 20 มม. MG 151/20 สี่กระบอก ยิงด้านหน้า
ปืนกล 13 มม. MG 131 หนึ่งกระบอก ยิงด้านหลัง
ปืนใหญ่อากาศ 20 มม. MG 151/20 หนึ่งกระบอก ยิงด้านหน้าและเยื้องบนระหว่างมุม 30 ถึง 45 องศา
Junkers Ju 88 A-1
Junkers Ju 88 A-4
ยาห์ยา กูเลย์

| ยาห์ยา กูเลย์ |
| --- | --- |
เกิด: ยาห์ยา กูเลย์  (1972-05-08) 8 พฤษภาคม ค.ศ. 1972 (52 ปี)
ยาห์ยา กูเลย์ (เยอรมัน: Yahya Gülay) เจ้าของฉายา ก็อตซิลล่า เกิดวันที่ 8 พฤษภาคม ค.ศ. 1972 ที่เมืองฮาเนา ประเทศเยอรมนี เป็นนักต่อสู้ชาวเยอรมัน และเป็นแชมป์โลกในการแข่งขันมวยไทยมาแล้วสามสมัย
เขาเริ่มการแข่งขันระดับอาชีพในปี ค.ศ. 1995 เขาได้รับรางวัลครั้งสำคัญจากการแข่งขันต่อสู้ในวันที่ 28 พฤษภาคม ค.ศ. 2005 กูเลย์เข้าแข่งขันในปักกิ่ง และสามารถเอาชนะ ซิ่ว หลิง โดยการต่อสู้ในครั้งนั้นมีผู้ชมเป็นจำนวน 100 ล้านคน ซึ่งคู่ต่อสู้ได้แพ้น็อคลงในยกที่ 3 จากการแข่งขันในครั้งนี้เอง ที่ทำให้เขาได้รับฉายาว่า ก็อตซิลล่า ในเวลาต่อมา
เกียรติประวัติการแข่งขัน

จากการเข้าร่วมการแข่งขันมาจนถึงปี ค.ศ. 2007 เขาได้เข้าร่วมต่อสู้มาแล้วใน 64 รายการ โดยในจำนวนนั้น กูเลย์ได้รับรางวัลมาแล้ว 56 รายการ รวมทั้งสามารถชนะน็อคคู่ต่อสู้มาแล้ว 35 ครั้งด้วยกัน (นับจนถึง ค.ศ. 2007)
แชมป์ยุโรป WKA - 86 กก.
แชมป์โลก WKA - 95 กก.
แชมป์โลก WKA - 90 กก.
แชมป์โลก WPKC - 95 กก.
แชมป์โลก WMAO + 95 กก. (กันยายน ค.ศ. 2008)
ดูเพิ่ม

ก็อตซิลล่า
เป่า ลี่เกา
แหล่งข้อมูลอื่น

Offizielle Website เก็บถาวร 2010-11-28 ที่ เวย์แบ็กแมชชีน (เยอรมัน)
K1规则演真正世界顶级对决[ลิงก์เสีย] (จีน)
Injury delays WKA title showdown till August[ลิงก์เสีย] (อังกฤษ)
สันนิบาตอีโทเลียน

สันนิบาตอีโทเลียน (กรีกโบราณ: Κοινὸν τῶν Αἰτωλῶν) เป็นสมาพันธ์ชุมชนเผ่าและนคร กรีซโบราณที่มีศูนย์กลางอยู่ที่ภูมิภาคอีโทเลีย ทางตอนกลางของกรีซ สันนิบาตนี้อาจก่อตั้งช่วงต้นสมัยเฮลเลนิสต์เพื่อต่อต้านมาซิดอนและสันนิบาตอะเคียน การประชุมประจำปีสองครั้งจัดที่เทอร์มิกาและพาเนโตลิกา สันนิบาตอีโทเลียนยึดครองเดลฟีตั้งแต่ 290 ปีก่อนคริสตกาลและได้ดินแดนมากขึ้นเรื่อย ๆ จนสิ้นศตวรรษที่ 3 ก่อนคริสตกาล สันนิบาตก็ครอบครองตอนกลางของกรีซเกือบทั้งหมดยกเว้นแอตติกาและบีโอเชีย สันนิบาตในยุครุ่งเรืองที่สุดแผ่ขยายไปถึงโลคริส มาลิส โดโลเปส เธสซาลีบางส่วน โฟซิส และอะคาร์นาเนีย ช่วงปลายอำนาจ นครรัฐกรีกที่เข้าร่วมสันนิบาตอีโทเลียนได้แก่ แมนติเนอา ทีเจีย ฟิจาเลีย และซีโดเนีย
ยังไม่แน่ชัดว่าสันนิบาตอีโทเลียนถูกก่อตั้งในปีใด มีการเสนอว่าสันนิบาตถูกก่อตั้งโดยเอปามีโนนดัส แม่ทัพชาวธีบส์ใน 367 ปีก่อนคริสตกาล ขณะที่จอห์น ดี. เกรนเจอร์ นักประวัติศา่สตร์เชื่อว่าน่าจะก่อตั้งหลังจากนั้น ในช่วงพีลิปโปสที่ 2 แห่งมาเกโดนีอาเรืองอำนาจ ชาวอีโทเลียไม่ได้รับการยอมรับจากชาวกรีกอื่นในสมัยคลาสสิก โดยมองว่าพวกเขาป่าเถื่อน แต่กระนั้นสันนิบาตมีโครงสร้างบริหารจัดการที่ซับซ้อนและมีกองทัพที่ทัดเทียมกับนครรัฐกรีกอื่น ๆ สันนิบาตอีโทเลียนก้าวขึ้นมามีอำนาจนำในตอนกลางของกรีซในสมัยเฮลเลนิสต์และผนวกหลายนครรัฐเข้ามาอยู่ใต้อำนาจ ขณะเดียวกันก็สู้รบกับมาซิดอนและกลายเป็นพันธมิตรกับโรม ซึ่งนำไปสู่การพิชิตกรีซของโรมัน
ประวัติ

ชาวอีโทเลียมีศูนย์กลางอยู่ที่เทอร์มอสมาตั้งแต่อย่างน้อยศตวรรษที่ 7 ก่อนคริสตกาล เริ่มแรกพวกเขาวางตัวเป็นกลางในสงครามเพโลพอนนีเซียน แต่เมื่อเอเธนส์พยายามบุกครองอีโทเลียใน 426 ปีก่อนคริสตกาล พวกเขาโต้กลับจนเอเธนส์ล่าถอย ระหว่างศตวรรษที่ 4 ก่อนคริสตกาล สันนิบาตอีโทเลียนให้การสนับสนุนนครรัฐที่มีอำนาจมากกว่าและได้รับอีโอลิส ดินแดนทางตะวันตกเฉียงเหนือของเอเชียน้อยจากธีบส์ใน 367 ปีก่อนคริสตกาล และนอแพกทอสจากพีลิปโปสที่ 2 แห่งมาเกโดนีอาใน 338 ปีก่อนคริสตกาล หลังพีลิปโปสที่ 2 สวรรคต ชาวอีโทเลียร่วมกับชาวธีบส์ต่อต้านอเล็กซานเดอร์มหาราช โอรสของพีลิปโปสที่ 2 แต่พ่ายแพ้ สันนิบาตเข้ากับเอเธนส์ในสงครามลาเมียน (323–322 ปีก่อนคริสตกาล) ที่อุบัติขึ้นหลังอเล็กซานเดอร์สวรรคต และต่อต้านมาซิดอนต่อในสงครามไดแอโดไค (322–281 ปีก่อนคริสตกาล) ต่อมาใน 279 ปีก่อนคริสตกาล ชาวอีโทเลียได้ชัยเหนือชาวกอลที่บุกครองกรีซ ชัยชนะนี้ทำให้พวกเขาได้รับการยอมรับจากชาวกรีกอื่นและมีโอกาสเข้าเป็นสมาชิกสันนิบาตแอมฟิกทีออนิก  220 ปีก่อนคริสตกาล สันนิบาตอีโทเลียนสู้กับราชอาณาจักรมาเกโดนีอาในสงครามโซเชียล (220–217 ปีก่อนคริสตกาล) ซึ่งจบลงด้วยสนธิสัญญาสันติภาพนอแพกทอส
สันนิบาตอีโทเลียนเป็นพันธมิตรกรีกกลุ่มแรกของสาธารณรัฐโรมัน ช่วยเหลือฝ่ายโรมันรบกับมาซิดอนในสงครามมาซิดอนครั้งที่หนึ่ง (215–205 ปีก่อนคริสตกาล) และร่วมกำราบพีลิปโปสที่ 5 แห่งมาเกโดนีอาในยุทธการที่ไซโนสเซฟาลีระหว่างสงครามมาซดอนครั้งที่สอง (200–197 ปีก่อนคริสตกาล) ภายหลังทั้งสองเป็นปรปักษ์กันเมื่อโรมรุกล้ำภูมิภาคกรีซมากขึ้น สันนิบาตอีโทเลียนอยู่ข้างพระเจ้าแอนทิโอคัสมหาราชในสงครามโรมัน–ซิลูซิด (192–188 ปีก่อนคริสตกาล) แต่ความปราชัยของพระเจ้าแอนทิโอคัสใน 189 ปีก่อนคริสตกาลทำให้สันนิบาตไม่อาจต้านทานทัพโรมัน และถูกบังคับให้ลงนามในสนธิสัญญาหย่าศึก สันนิบาตจึงสูญสิ้นอำนาจในที่สุด
รังอินทรี

| บ้านเคลชไตน์ |
| --- | --- |
Kehlsteinhaus

ที่ตั้งในรัฐไบเอิร์น
ข้อมูลทั่วไป
สถานะ: ยังคงอยู่
ที่ตั้ง: เขาโอเบอร์ซัลท์แบร์ค, แบร์ชเทิสกาเดิน  รัฐไบเอิร์น ประเทศเยอรมนี
พิกัด: 47°36′40″N 13°02′30″E﻿ / ﻿47.61111°N 13.04167°E﻿ / 47.61111; 13.04167
ระดับความสูง: 1,834 m (6,017 ft)
แล้วเสร็จ: 1938
พิธีเปิด: 20 เมษายน 1939
เจ้าของ: อดอล์ฟ ฮิตเลอร์
เว็บไซต์
http://www.kehlsteinhaus.de/en/
บ้านเคลชไตน์ (เยอรมัน: Kehlsteinhaus) หรือเป็นที่รู้จักในชื่อ รังอินทรี (Eagle’s Nest) เป็นสิ่งอาคารปลูกสร้างบนยอดเขาเคลชไตน์ ตรงบริเวณไหล่เขาที่ชื่อว่าโอเบอร์ซัลท์แบร์ค (Obersalzberg) ใกล้เมืองแบร์ชเทิสกาเดิน รัฐไบเอิร์น ประเทศเยอรมนี ถือเป็นบ้านพักตากอากาศส่วนตัวของอดอล์ฟ ฮิตเลอร์ ซึ่งเป็นหนึ่งในกองบัญชาการฟือเรอร์ซึ่งมีอยู่หลายแห่งในยุโรป บ้านหลังนี้ถูกสร้างขึ้นเพื่อเป็นของขวัญวันเกิดครบรอบห้าสิบปีของฮิตเลอร์ในปี 1939 ผู้ควบคุมการก่อสร้างคือมาร์ทีน บอร์มัน หนึ่งในคนสนิทของฮิตเลอร์
เคลชไตน์เฮาส์ถูกสร้างในรูปแบบชาเลต์ (Chalet) ตั้งอยู่บนสันเขาเคลชไตน์ที่ความสูง 1,834 เมตร (6,017 ฟุต) ส่วนหนึ่งของของภูเขา Hoher Göll ทางเหนือเมืองแบร์ชเทิสกาเดิน การก่อสร้างตัวบ้านและอุโมงค์ตลอดจนระบบลิฟท์ใช้เวลาสิบสามเดือน  และใช้เงินในการก่อสร้างประมาณ 30 ล้านไรชส์มาร์ค และถูกเผยแพร่เป็นข่าวอย่างเป็นทางการวันที่ 20 เมษายน 1939
มีการตัดถนนความกว้าง 4 เมตร ความยาว 6.5 กิโลเมตร ขึ้นไปยังบ้านพักหลังนี้ อย่างไรก็ตาม แต่บ้านพักตากอากาศแห่งนี้ไม่ได้ถูกใช้ในการพักผ่อนแต่อย่างใด มันถูกใช้เป็นสถานที่พบปะและหารือของบุคคลระดับสูงเท่านั้น ฮิตเลอร์เคยเยือนรังอินทรีทั้งสิ้น 14 ครั้ง
ในช่วงปลายสงครามโลกครั้งที่สอง กองทัพแดงแห่งสหภาพโซเวียตรุกเข้ากรุงเบอร์ลิน บรรดาผู้นำกองทัพเยอรมันเสนอให้ฮิตเลอร์อพยพออกจากเบอร์ลินไปยังแบร์ชเทิสกาเดินและใช้รังอินทรีเป็นศูนย์บัญชาการแห่งสุดท้ายที่จะรักษาอำนาจของไรช์ที่สาม เพราะด้วยความสูงของบนยอดเขาจะทำให้ยากต่อการที่ข้าศึกจะบุกเข้ายึด และเอื้อต่อทำสงครามกองโจรต่อไป แต่ฮิตเลอร์ปฏิเสธและตัดสินใจอยู่ในกรุงเบอร์ลินพร้อมกับฆ่าตัวตาย ต่อมากองทัพสหรัฐบุกเข้ายึดรังอินทรีได้ในที่สุด
ปัจจุบัน รังอินทรีได้กลายเป็นแหล่งท่องเทียวที่ดีที่สุดในรัฐบาวาเรีย ประเทศเยอรมนี
ยูลีอุส ริชชาร์ท เพทรี

| ยูลีอุส ริชชาร์ท เพทรี |
| --- | --- |
เพทรี ประมาณ ค.ศ. 1888
เกิด: 31 พฤษภาคม ค.ศ. 1852(1852-05-31) บาร์เมิน สมาพันธรัฐเยอรมัน
เสียชีวิต: 20 ธันวาคม ค.ศ. 1921(1921-12-20) (69 ปี) ไซทซ์ เยอรมนี
สัญชาติ: ปรัสเซีย
พลเมือง: เยอรมัน
อาชีพทางวิทยาศาสตร์
สาขา:   วิทยาแบคทีเรีย  การแพทย์ทหาร  ศัลยศาสตร์ 
สถาบันที่ทำงาน:   Kaiserliches Gesundheitsamt  Göbersdorf sanatorium  Museum of Hygiene  Kaiserliches Gesundheitsamt 
 
ยูลีอุส ริชชาร์ท เพทรี (เยอรมัน: Julius Richard Petri; 31 พฤษภาคม ค.ศ. 1852 – 20 ธันวาคม ค.ศ. 1921) เป็นนักจุลชีววิทยาชาวเยอรมัน เป็นผู้คิดค้นจานเพาะเชื้อ (Petri dish) ขณะทำงานเป็นผู้ช่วยโรแบร์ท ค็อค นายแพทย์ชาวเยอรมัน
ชีวิตช่วงต้น

เพทรีเกิดที่เมืองบาร์เมิน (ปัจจุบันเป็นอำเภอในนครวุพเพอร์ทาล) ประเทศเยอรมนี ในวันที่ 31 พฤษภาคม ค.ศ. 1852 เขามาจากครอบครัวนักวิชาการและเป็นบุตรคนโตของ Philipp Ulrich Martin Petri (ค.ศ. 1817–1864) ศาสตราจารย์ที่เบอร์ลิน กับ Louise Petri Viktor Friedrich Leberecht Petri (1782-1857) ปู่ของเพทรีก็เป็นนักวิชาการ โดยดำรงตำแหน่งทั้งผู้อำนวยการและศาสตราจารย์ที่ Collegium Carolinum ที่เบราน์ชไวค์ ประเทศเยอรมนี
แหล่งข้อมูลอื่น

Whonamedit
Petri dish
Walther and Fanny Hesse
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ  เนเธอร์แลนด์ 
ประชาชน:  Deutsche Biographie 
อื่น ๆ:  SNAC  IdRef
รัฐกลารุส

| รัฐกลารุส Kanton Glarus |
| --- | --- |
รัฐของสวิตเซอร์แลนด์
   ตราอาร์ม

พิกัด: 46°59′N 9°4′E﻿ / ﻿46.983°N 9.067°E﻿ / 46.983; 9.067
เมืองหลวง: Glarus
เมืองใหญ่สุด: Glarus Nord
การแบ่งย่อย: 3 เทศบาล
การปกครอง
 • บริหาร: Regierungsrat (7)
 • นิติบัญญัติ: Landsgemeinde (Landrat (80)
พื้นที่
 • ทั้งหมด: 685 ตร.กม. (264 ตร.ไมล์)
ประชากร (12/2015)
 • ทั้งหมด: 40,028 คน
จุดต่ำสุด: 410 m (1,345 ft) - Linth channel at border to St.Gallen
เข้าร่วมสมาพันธ์: 1352
ตัวย่อ: GL
ภาษา: เยอรมัน
เว็บไซต์: GL.ch
ดูแผนที่ของรัฐกลารุส
รัฐกลารุส (เยอรมัน: Glarus) เป็นรัฐทางตะวันออก ตอนกลางของประเทศสวิตเซอร์แลนด์ เมืองหลวงคือ กลารุส รัฐมีประชากร 39,217 คน (ข้อมูล 31 ธันวาคม ค.ศ. 2011) จากข้อมูลประชากรปี ค.ศ. 2007 มีประชากรชาวต่างชาติ 7,314 คน หรือคิดเป็น 19.13% ของประชากรทั้งหมด ส่วนข้อมูลประชากรปี ค.ศ. 2000 ประชากรนับถือศาสนาคริสต์นิกายโปรเตสแตนต์ (44%) และโรมันคาทอลิก (37%) ประชากรพูดภาษาเยอรมัน 83.6% และพูดภาษาอิตาลี 6.8%
รัฐชวีทซ์

| รัฐชวีทซ์ Kanton Schwyz |
| --- | --- |
รัฐของสวิตเซอร์แลนด์
   ตราอาร์ม

พิกัด: 47°4′N 8°45′E﻿ / ﻿47.067°N 8.750°E﻿ / 47.067; 8.750
เมืองหลวง: ชวีทซ์
เมืองใหญ่สุด: ไฟรเอินบาค
การแบ่งย่อย: 30 เทศบาล, 6 Bezirke
การปกครอง
 • บริหาร: Regierungsrat (7)
 • นิติบัญญัติ: Kantonsrat (100)
พื้นที่
 • ทั้งหมด: 908 ตร.กม. (351 ตร.ไมล์)
ประชากร (12/2015)
 • ทั้งหมด: 154,093 คน
จุดต่ำสุด: 406 m (1,332 ft) - ทะเลสาบซือริช
เข้าร่วมสมาพันธ์: 1291
ตัวย่อ: SZ
ภาษา: เยอรมัน
เว็บไซต์: SZ.ch
ดูแผนที่ของรัฐชวีทซ์
รัฐชวีทซ์ (เยอรมัน: Schwyz) เป็นรัฐตอนกลางของประเทศสวิตเซอร์แลนด์ ตั้งอยู่ระหว่างเทือกเขาแอลป์ทางทิศใต้ ทะเลสาบลูเซิร์นทางทิศตะวันตกและทะเลสาบซือริชทางทิศเหนือ มีเมืองหลวงของรัฐคือชวีทซ์ เป็นรัฐมีชื่อเสียงด้านการท่องเที่ยว เป็นหนึ่งในรัฐก่อตั้งของสวิตเซอร์แลนด์